III Makarios
III Makarios (yun. Μακάριος Γ΄; doğum adı Michael Christodoulou Mouskos (yun. Μιχαήλ Χριστοδούλου Μούσκος) - Kipr yunanlarından olan din xadimi və siyasətçi. Kipr Ortodoks Kilsəsinin Arxiyepiskopu və Kipr Respublikasının ilk prezidenti. Tarix ədəbiyyatlarında III Makarios olaraq xatırlanan Makarios Kipr böhranı zamanı adada yaşayan yunan icmasının əsas təmsilçisi və rəhbəri sifətindən çıxış etmişdir. Arxiyepiskop, eyni zamanda İkinci Dünya müharibəsindən sonra Kipr adasının Yunanıstana birləşdirilməsini hədəfləyən Enozis ideyasının əsas dəstəkçi və rəhbərlərindən biri hesab olunmaqdadır.